**Csongrád Város Polgármesterétől**

Száma: REF/ 64-1 /2024.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2024. augusztus 29 – i ülésére**

**Tárgy:** Hozzájárulás iskolafogászati feladatellátás átadásához a Medenta Kft. részére, feladat-ellátási szerződés megkötése.

**Tisztelt Képviselő-testület!**

Dr. Botos Jolán fogorvos (Botos Jolán és Tsa. Eü. Szolgáltató BT. 6640 Csongrád, Ifjúság u 2.) kérésének helyt adva, Csongrád Városi Önkormányzat Képviselő-testülete a 197/2023.(XI.30.) önkormányzati határozatával hozzájárulását adta Dr. Botos Jolán fogszakorvos iskolafogászati feladat ellátásról történő lemondásához, 2024. szeptember 01-napjával. Bejelentése szerint 2024. szeptember 01.-ei dátummal a feladatellátást Dr. Gyulai Balázs Barnabás részére kívánja átadni.

Dr. Gyulai Balázs Barnabás fogorvos, a Medenta Kft. 6640 Csongrád, Halpiac u 7. (továbbiakban; Társaság) vezető tisztségviselője, ügyvezető. Az iskolafogászati feladatok ellátását Csongrád, Szentháromság tér 10. szervezeti egység azonosító: 06009013 GI. a Társaság működtetésében kívánják ellátni. 2024. szeptember 01-napjától a feladat ellátó Dr. Kopasz Andrea fogorvos, (an. Német Erika, szül. Jugoszlávia, Zenta 1998.08.24. Lakcím Szeged, Alkony utca 4/A. 3. em. /22) orvosi pecsétszáma 94452, a Társaság alkalmazottja. A Társaság írásban bejelentette, hogy az iskolafogászati feladatellátásban foglalkoztatott szakdolgozó a Társaság alkalmazottja. Dr. Gyulai Balázs Barnabás ügyvezető fogorvos, helyettesítési feladatokat vállalt és fog ellátni az iskolafogászaton.

A működtetési forma megváltoztatása esetében a további működtetés alapfeltétele a Csongrád – Csanád Vármegyei Kormányhivatal Szentesi Járási Hivatal Népegészségügyi Osztálya által kiadott működési engedély, és a Nemzeti Egészségbiztosítási Alapkezelővel megkötött finanszírozási szerződés, melynek elengedhetetlen feltétele a feladat - ellátási szerződés megkötése. Az engedélyek kiadásának és a finanszírozási szerződés megkötésének az alapfeltétele Csongrád Városi Önkormányzat Képviselő-testületének változtatást elfogadó határozata. A működési engedély kiadásának és a finanszírozási szerződés megkötésének alapfeltétele a változtatásoknak megfelelően aláírt feladat-ellátási szerződés.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Hozzájárulás, iskolafogászati feladatellátás átadásához a Medenta Kft. részére, feladat-ellátási szerződés megkötése” tárgyú előterjesztést és az alábbi határozatot hozza.

1. Hozzájárul az iskolafogászat (Csongrád, Szentháromság tér 10. szervezeti egység azonosító: 06009013 GI) feladat ellátásának átadásához a Medenta Kft. (6640. Csongrád Halpiac u 7.) részére, a mellékletben szereplő feladat-ellátási szerződés szerint, 2024. szeptember 01-napjával.

Felkéri a Polgármestert a feladat – ellátási szerződés aláírására.

*Felelős****:*** Bedő Tamás Polgármester

 Medenta Kft. ügyvezetője, Dr. Gyulai Balázs Barnabás

 Dr. Kopasz Andrea fogorvos

*Határidő*: 2024. szeptember 01.

1. Csongrád Városi Önkormányzat Képviselő-testülete az iskolafogászati feladat átadással egy időben, a 197/2023.(XI.30.) önkormányzati határozat értelmében, Dr. Botos Jolán iskola fogászati feladat-ellátásra kötött szerződését 2024. augusztus 31-napjával megszünteti.

*Felelős*: Bedő Tamás Polgármester

 Dr. Botos Jolán iskola fogorvos

*Határidő*: 2024. augusztus 31.

1. A feladat-ellátási szerzősé aláírása után a működtetési előírásnak megfelelő dokumentumok benyújtása a Csongrád – Csanád Vármegyei Kormányhivatal Szentesi Járási Hivatal Népegészségügyi Osztálya, és a Nemzeti Egészségbiztosítási Alapkezelő részére a finanszírozási szerződés megkötése érdekében.

*Felelős:* Medenta Kft. Dr. Gyulai Balázs Barnabás ügyvezető

*Határidő:* a feladat-ellátási szerződés aláírása után azonnal.

Erről jegyzőkönyvi kivonaton értesítést kap:

1. Képviselő-testület tagjai
2. Dr. Botos Jolán fogszakorvos
3. Egészségügyi referens

Csongrád, 2024. augusztus 21.

 Bedő Tamás

 polgármester

REF/ 64-1 /2024. előterjesztés 1.sz. melléklete

**Feladat-ellátási szerződés megszüntetése**

 (tervezet)

mely létrejött **Csongrád Városi Önkormányzat** (képviseletében: Bedő Tamás polgármester, székhely: 6640 Csongrád, Kossuth tér 7.) és Dr. Botos Jolán fogorvos a (Botos Jolán és Tsa. Eü. Szolgáltató BT. 6640. Csongrád Ifjúság u 2.) között.

Felek rögzítik, hogy a 197/2023.(XI.30.) önkormányzati határozat értelmében az iskola fogászati ellátásra létrejött feladat – ellátási szerződés 2024. augusztus 31 napjával megszűntetésre kerül.

Csongrád, 2024. augusztus

Csongrád Városi Önkormányzat Dr. Botos Jolán

Bedő Tamás polgármester fogorvos

REF/ 64-1 /2024. előterjesztés 2 sz. melléklete

***Feladat- ellátási szerződés***

***(tervezet)***

mely, létrejött **Csongrád Városi Önkormányzat**, Csongrád, Kossuth tér 7. képviseletében, a

…………………….önkormányzati határozatában foglalt felhatalmazás alapján Bedő Tamás polgármester, másrészről **Medenta Korlátolt Felelősségű Társaság** 6640. Csongrád Halpiac u 7. (továbbiakban Társaság) képviseletében Dr. Gyulai Balázs Barnabás, személyes feladatot ellátó, ellátásra köteles orvos, Dr. **Kopasz Andrea** fogorvosközött, Csongrád város Iskola fogászat egészségügyi alapellátás feladatainak, vállalkozás keretén belül történő működtetésére alulírott napon és helyen, a következő feltételekkel.

Jelen feladat - ellátási szerződésben foglalt kötelezettség teljesítésében köteles személyesen eljárni. Ezek teljesítéséért személyes felelősség terheli.

1. Szerződő felek a 4/2000. (II.24.) EüM. rendeletben szabályozott feltételek figyelembe vételével, alkalmazásával, a fogorvosi feladatok egészségügyi vállalkozás keretében történő ellátására szerződést kötnek.
2. A felek rögzítik, hogy a Medenta Korlátolt Felelősségű Társaság alkalmazottja Dr. Kopasz Andrea fogorvos,

Onyt. száma: 94452

Oklevél sorszám: FOK-00019/2022/OKL

Helyettesítő feladatokat ellátó orvos Dr. Gyulai Balázs Barnabás fogorvos

Onyt. száma: 89623

Oklevél sorszám: FOK-00009/2022/OKL

1. Jelen megállapodásra a Magyarország helyi önkormányzatairól szóló 2011. évi CLXXXIX. törvény; az egészségügyről szóló 1997. évi CLIV. törvény; a kötelező egészségbiztosítás ellátásairól szóló 1997. évi LXXXIII. törvény; az egészségügyi közszolgáltatások nyújtásáról, valamint az egészségügyi alapellátásról szóló 2015. évi CXXIII. tv. és a 257/2001. (XII. 19.) Korm. rendelettel módosított, az egészségügyi alapból történő finanszírozás részletes szabályairól szóló 43/1999. (III.03.) Korm. rendelet az irányadó.
2. A feladat - ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzat a megállapodásban foglalt feltételek fennállása esetén, 2024. szeptember 01. napjától, határozatlan időtartamra hozzájárult a városban működő Iskolafogászati gyógyító és megelőző iskola fogorvosi alapellátás, Társaság által vállalkozás keretében történő működtetéséhez, heti 30 órában. A Társaság kijelenti, az egészségügyi szakdolgozó a Társaság alkalmazásában áll. Jelen megállapodás a Nemzeti Egészségbiztosítási Alapkezelővel kötött finanszírozási szerződéssel a szükséges működési engedéllyel és az orvosi felelősségbiztosítás szerződéssel együtt érvényes.
4. A Társaság tudomásul veszi, hogy az orvosi rendelő helyisége 6640. Csongrád Szentháromság tér 10. Csongrád Városi Önkormányzat tulajdonában van. Mint az épület tulajdonosa, a fogorvosi rendelő jelenlegi alapfelszerelését térítésmentesen biztosítja. Az alapfelszereltség megnevezésbe a feladat – ellátási szerződés mellékleteként szerepel. Az üzemeltetéshez szükséges, törvényi előírásoknak megfelelő tárgyi minimum feltételek, a Társaság tulajdonát képezik, melyeket a Társaság által felvett leltár készletben szükséges nyilvántartásba venni. A fogorvosi rendelőben az orvosi gépek, műszerek javítása, felújítása, esetleges pótlása a Társaság feladata. A szerződés megszűnése esetén az alapellátáshoz szükséges, a Társaság által vásárolt tulajdonát képező gépek, műszerek megvásárlását felajánlhatja az önkormányzatnak. A Társaság tudomásul veszi, hogy az épületet érintő beruházások, építészeti átalakítások, gépek berendezési tárgyak beépítése, kizárólag a tulajdonos hozzájárulásával valósíthatók meg.

A Társaság jogosult saját költségén a fűtés-, és az áramfogyasztás önálló mérését lehetővé tevő technikai megoldást alkalmazni, (almérő felszerelése vagy más módon), mely esetben ezen költségeket a mért fogyasztás alapján köteles megfizetni.

A iskola fogorvosi feladatellátáshoz szükséges alapanyagokat és segédanyagokat a Társaság biztosítja.

A fogászati rendelő rendeltetésszerű használata mellett szokásos felújításának, karbantartásának költsége a Társaságot terheli.

Amennyiben rendeltetésszerű használat mellett a szokásostól eltérő mértékű, rendkívüli kiadással járó felújítás szükségessége merülne fel, erre nézve a felek külön megállapodása lesz irányadó.

1. A Társaság az önkormányzat által jóváhagyott rendelési időt köteles kifüggeszteni és betartani. Társaság a rendelőben köteles jól látható hirdetményben tételesen felsorolni azokat a fogászati szolgáltatásokat, melyek a biztosítottak részére az alapellátás körében térítésmentesen vehetők igénybe, és azokat is – a díjak megjelölésével, - melyek térítéskötelesek. Társaság szolgáltatásainak, rendeletekben nem szabályozott körben, díjtételeit maga szabadon állapítja meg.

Társaság köteles a jogszabályokban előírt nyilvántartások vezetésére, az adatok megőrzésére és a személyiségi jogok védelméről szóló rendelkezések maradéktalan betartására.

1. A fogászati ellátást a Társaság alkalmazásában álló, fogászati tevékenységet végző fogászati szakasszisztenssel együttműködve végzi és ellátja annak szakmai felügyeletét. Erre vonatkozó megfelelő alkalmazási ajánlatot a Társaság elsőként a feladatot jelenleg is ellátó dolgozónak tesz, vállalja alkalmazását.
2. A Társaság kötelezettséget vállal arra, hogy a jelen megállapodásban meghatározott működési területén a Nemzeti Egészségbiztosító Alapkezelővel kötött szerződés alapján a fogászati szolgáltatás és az iskola-egészségügyi ellátás körébe tartozó fogászati feladatainak a mindenkor érvényes jogszabályok és szakmai előírások szerint eleget tesz.

A **Társaság elsődlegesen, személyes és folyamatos ellátást nyújt** a fogászati egészségi állapot megőrzése, a fogbetegségek megelőzése és gyógyítása céljából, a 26/1997. (IX. 3.) NM rendelet, 4 számú melléklete szerint.

\* egyénileg és csoportosan – fogászati gondozásban részesíti, preventív és terápiás ellátást a szükségleteknek megfelelően végzi

\* tervezi és szervezi a csoportos és egyéni kezelések rendjét

\* évente két alkalommal a rendelőben elvégzi a tanulók csoportos fogászati vizsgálatát és kezelését, a további kezelésre szorulókat visszarendeli, szakellátásra irányítja a rászorulókat

\* elvégzi az óvodások szűrővizsgálatát az óvodában, évente legalább egyszer, a rászorulókat – egyénileg vagy csoportosan – kezelésre berendeli

\*  évente legalább egy alkalommal meglátogatja a nevelési-oktatási intézményeket, az intézmények igazgatóival rendszeres kapcsolatot tart

\* az iskolafogászati osztálynévsorokat és az aktuális tájékoztató nyomtatványokat a tanév elején eljuttatja az oktatási intézménybe.

\* kiemelt gondozásban részesíti a fogyatékos és más módon veszélyeztetett gyermekeket, ellátásukat a háziorvossal, iskolaorvossal egyeztetett módon végzi.

\* egészségügyi felvilágosító és nevelő tevékenységet folytat, részt vesz a nevelési-oktatási intézményben folyó egészséges életmódra nevelésben, az egészségtan oktatásban.

\* szervezi és irányítja a komplex fogászati megelőző programot.

1. A Társaság megszervezi a saját helyettesítését. A Társaság helyettesítését csak olyan orvos láthatja el, aki a feladatkörre előírt feltételekkel rendelkezik.

Annak pénzügyi feltételeit, és a helyettesítést ellátó tevékenységéért úgy felel, mint a sajátjáért.

1. Csongrád Város Önkormányzata tudomásul veszi, hogy a Nemzeti Egészségbiztosítási Alapkezelő jelen szerződés hatálybalépését követően a finanszírozási összegeket (szerződés szerint) közvetlenül a Társaság részére utalja át.
2. A Társaság szakmai felügyeletét a Csongrád - Csanád Megyei Kormányhivatal Népegészségügyi Osztály és a Nemzeti Egészségbiztosítási Alapkezelő, az utóbbi finanszírozásában való részvétele miatt érvényesítheti a meghatározott jogát.

Amennyiben a felügyelő szervek a Társaság szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. Szerződő felek jelen határozatlan időre szóló megállapodást 60 napos felmondási idővel jogosultak felmondani.

Csongrád Város Önkormányzata jelen feladat ellátási szerződést indokolással akkor mondhatja fel, ha

1. a Társaság a feladat ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszedi a jogszabályban foglalt működésre vonatkozó előírásokat,
2. a Társaság önálló egészségügyi tevékenység végzésére való jogosultságát bármely okból elveszti.

A feladat ellátási szerződést a felek hat hónapos felmondási határidővel írásban mondhatják fel.

Ilyen ok hiányában jelen megállapodás hat hónapos felmondási idővel, a tárgyév végére mondható fel írásban, a másik féllel közölt egyoldalú írásbeli nyilatkozattal. A szerződés bármilyen formában történő megszüntetésekor a szerződő felek kötelesek az utolsó napon egymás felé hiánytalanul elszámolni. Társaság köteles az általa használt helyiségeket minden további elhelyezési igény nélkül ugyanezen a napon elhagyni. Jelen megállapodás 2024. szeptember 01. napjától lép hatályba és határozatlan időre szól. Megszüntetése, módosítása a felek közös megegyezésével írásban bármikor lehetséges.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni és egyben tudomásul veszik, hogy a szerződés módosítására, illetve felbontására a bejelentést követő 60 napon túl kerülhet csak sor.

1. A vállalkozást önhibáján kívül megszüntető – ideértve az esetleges jogszabályváltozás miatti megszüntetést – a fogorvos esetében, Csongrád Városi Önkormányzat az akkor hatályos jogszabályok szerint jár el.
2. Felek a jelen megállapodásból eredő per- vagy jogvita esetére kölcsönösen a Csongrádi Járásbíróság kizárólagos illetékességét kötik ki.

Csongrád, 2024. augusztus .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Csongrád Városi Önkormányzat Dr. Kopasz Andrea

 képv.: Bedő Tamás polgármester feladat-ellátó fogorvos

 ­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dr. Gyulai Balázs Barnabás

 ügyvezető

 Medenta Kft.